cyanic-selkie/wikianc huggingface dataset:
מארי אסטריד, נסיכת לוקסמבורג
ביוגרפיה
מארי אסטריד נולדה ב-17 בפברואר 1954 בטירת בצדורף, לז'אן, הדוכס הגדול של לוקסמבורג ולז'וזפין שארלוט, נסיכת בלגיה, בתם של לאופולד השלישי, מלך הבלגים ואסטריד, נסיכת שוודיה. מארי אסטריד התחנכה בלוקסמבורג ובבלגיה, ובשנת 1977 סיימה את לימודיה והוסמכה כאחות מוסמכת.
בשנות ה-70 יצאו שמועות כי מארי אסטריד אמורה להתחתן עם צ'ארלס, נסיך ויילס, אולם ההצעה לא יצאה אל הפועל, ובתקשורת הבריטית היו שטענו כי האפיפיור פאולוס השישי סירב לאשר את הנישואים, על אף שהם לא התקיימו בעקבות חוק ההסדר 1701.
החל משנת 1970 מכהנת מארי אסטריד כנשיאת הצלב האדום למען הנוער בלוקסמבורג.
משפחתה
ב-6 בפברואר 1982 התחתנה מארי אסטריד עם קרל כריסטיאן, ארכידוכס אוסטריה, ממנו נולדו לה 5 ילדים:
השמדה (קומיקס)
השמדה (באנגלית: Annihilation) הוא אירוע קרוסאובר ביקום מארוול שפורסם על ידי חברת מארוול קומיקס בין נובמבר 2005 למאי 2007 למשך 39 חוברות. את המיני סדרה הראשית כתב קית' גיפן. בעלילה משתתפות מספר דמויות מהחלל החיצון של יקום מארוול, ביניהן גיבורי-העל סטאר לורד, דראקס המשמיד, גאמורה, מונדרגון, פילא-וול, הגולש הכסוף, נובה, קוואזר וכן נבלי-על כתאנוס, גלקטוס, אניהילוס, רונאן המאשים וסופר סקרול.
סיפור זה הוא הראשון מבין מספר עלילות הכוללות את השמדה: כיבוש משנים 2007–2008, מלחמת המלכים משנת 2009, ממלכת המלכים משנת 2010 והציווי של תאנוס משנים 2010–2011.
תאנוס
תאנוס עורך ביקור במתקן הכליאה הבין-גלקטי קילן. בין השאר, הוא מביס את הביונדר בעזרתו של סטאר לורד ומשעבד את מבשרו לשעבר של גלקטוס, הנופל.
דראקס המשמיד: נפילת הארץ
דראקס המשמיד נמצא בספינה להובלת אסירים שמתרסקת באלסקה. הוא מתחבר לנערה צעירה בשם קאמי ומגן על המקומיים מפני התקפותיהם של האחים בדם, של לונאטיק ושל פייבוק מגזע הסקרול משני הצורה. במהלך הקרב ביניהם, דראקס משיג גוף חדש. ספינת תובלה נוספת מגיעה ואוסרת אותו ואת קאמי.
השמדה: מבוא
צי גדול של ספינות מלחמה בשם "גל ההשמדה" פולש לתוך היקום דרך ההתכווצות הגדולה - המקום בו האזור השלילי והיקום נפגשים. את כוח הפלישה מוביל אניהילוס, והראשונים שמסופחים אליו הם מתקן הכליאה קילן ומערכות הכוכבים השכנות. הכוח המשטרתי הבין-גלקטי חיל נובה קורא מיידית לכל הקנטוריונים של החיל לתדרוך בעולם ביתם, קסאנדר. במהלך התידרוך, גל ההשמדה פולש ומשמיד את העולם ואת חברי החיל, מלבד ריצ'רד ריידר - בן האנוש היחידי שחבר בחיל. גם דראקס וקאמי - שנשלחו לקסאנדר לפני הפלישה - שורדים את המתקפה.
במקום אחר בגלקסיה, רונאן המאשים העליון של גזע הקרי נעצר בעוון בגידה. סופר סקרול מגלה שגל ההשמדה מתקדם לכיוון אימפריית הסקרול, והגולש הכסוף מחליט לחקור את העניין.
השמדה: נובה
לאחר נפילתו של קסאנדר, השורד היחיד מבין חברי החיל ריצ'רד ריידר מוריד למוחו את כל המידע שבבינה המלאכותית שנאסף במשך עידני עידנים ומכיל את כל הידע של הגזע הקסאנדרי, כולל המאגר על הכוח הקוסמי ממנו שואבים חברי החיל את כוחם. כשברשותו כל הידע והניסיון של התרבות הקסאנדרית וכן כוח נובה, ריידר הופך לנובה-פריים וחליפתו משתנה בהתאם כדי לפצות על הקיבולת העצומה של המידע האצור בתוכו ולמנוע ממנו ליפול לשיגעון.
הוא עוזב יחד עם דראקס וקאמי את חורבות העולם של קסאנדר, והם עושים את דרכם למערכת הכוכבים הבאה. הם פוגשים בקווזאר, שנושא את צמידי הקוונטים של קפטן מארוול ועוזר בהגירה המונית של עולם שנועד ליפול קורבן לגל ההשמדה. גל ההשמדה מגיע, ונובה פריים וקוואזר תוקפים כדי לאפשר את השלמתה של ההגירה ההמונית. בקרב המתחולל, אניהילוס משתלט על קוואזר ומצליח לשים ידיו על צמידי הקוונטים.
השמדה: הגולש הכסוף
אניהילוס שולח את קבוצת המחפשים כדי ללכוד את אלה אשר נוגעו בכוח הקוסמי של גלקטוס. הגולש הכסוף מתחמק מחברי הקבוצה וחובר למבשרים לשעבר של גלקטוס - ביניהם פיירלורד, אייר ווקר, טראקס, רד שיפט ומורג. אייר ווקר נהרג, ואילו טראקס ומורג נלכדים. כדי להגן על גלקטוס מהמחפשים, הגולש מחליף את סטארדאסט בתור המבשר שלו. סטארדאסט, פיירלורד ורד שיפט מצטרפים לחזית המאוחדת נגד גל ההשמדה.
גלקטוס מגלה שהשמדת קילן בידי גל ההשמדה שחרר לחופשי את טנברוס ואג'יס, שני אלים אותם כלא "כשהיקום היה עוד צעיר". תאנוס כורת ברית עם אניהילוס בהדרכתם של סקריט וליידי מוות. הוא גם מבקש לכרות ברית עם טנברוס ואג'יס, אך לפני שהם מסכימים לכך הם הורגים את הנופל.
השמדה: סופר סקרול
בזמן שגל ההשמדה מגיע לאימפריית הסקרול, הוא מתחיל להשתמש בנשק שנקרא "קוצר הצער", ספינת חלל גדולת-ממדים אשר הופכת עולמות שלמים לדלק עבור צי הספינות. סופר סקרול מגלה שהעולם בו בנו חי נמצא במסלולו של גל ההשמדה, ויוצא לאזור השלילי כדי למצוא דרך לעצור את הקוצר. הוא מאתר את הסוהר של עולם כלא ויוצרו של הקוצר, ובאמצעות עינויים מאלץ אותו ליצור וירוס שישמיד את הקוצר. כמו כן, הוא מאחד את אסירי עולם הכלא לכדי צבא.
כאשר סופר סקרול מביא את צבאו בחזרה לאימפריית הסקרול כדי להתקיף את הקוצר, הוא נבגד אך מצליח להימלט ולהשמיד את הקוצר. בנו נופל חלל בידי הקוצר, ונדמה שסופר סקרול נהרג בתהליך.
השמדה: רונאן
מאז המשפט שנערך לו, רונאן המאשים נמצא במנוסה מרשויות הקרי ומחפש אחר טנא-נייל, עדת הראיה שהאשימה אותו בבגידה כוזבת. הוא נוחת במחנה של תושבי קרי מוגלים, ביניהם נמצא חברו הוותיק קוראת', ונודע לו שטנא-נייל הצטרפה לקבוצת לוחמות קוסמיות בהנהגתה של גאמורה. לאחר שהביס את נביולה ואת סטלאריס, רונאן נלחם בגאמורה עצמה, שמחזיקה בכוח הקוסמי. למען האמת, המאבק ביניהם - כמו גם מאבקים רבים אחרים - הוא מניפולציה של גלוריאן מעצב המציאות, אשר משתמש באנרגיה של אותן קרבות כדי לעצב מחדש את העולם.
בדיוק לפני שתוכניתו של גלוריאן נשלמת, גל ההשמדה מגיע אל מחנה הקרי ותוקף אותו. רונאן, קוראת', גאמורה וגלוריאן נאבקים בכוחותיו של אניהילוס. טנא-נייל נהרגת, מה שמונע מרונאן להוכיח את חפותו. הוא בוחר לחזור לאימפריית הקרי ולהפר את גלותו כדי להזהיר אותם מפני הסכנה המתקרבת.
השמדה
205 ימים לאחר יום ההשמדה, ריצ'רד ריידר (נובה) הקים צבא בשם החזית המאוחדת כדי להתנגד לגל ההשמדה. הצבא הקרקעי שלו כולל את סטאר לורד, דראקס המשמיד, גאמורה ורונאן המאשים, בעוד שצבא החלל שלו כולל את פיירלורד, רד שיפט ואת סטארדאסט. הם לוכדים את אחת ממלכותיו של אניהילוס, שמגלה להם שתאנוס, טנברוס ואג'יס תקפו את גלקטוס ואת הגולש הכסוף ונטרלו אותם. אניהילוס מאמין שהכוח הקוסמי נמצא בהישג ידיו, והוא פוקד על הריגתם של יתר מבשריו של גלקטוס.
תאנוס חוטף את מונדרגון ואומר לדראקס באמצעות פילא-וול שיהרוג אותה אם דראקס ירדוף אחריו. במהלך התקפה משולבת על החזית המאוחדת, פרץ אנרגטי פתאומי מחזיר את סופר סקרול לחיים. אניהילוס, בעזרתו של תאנוס, מתכוון להשתמש בגלקטוס הכלוא כנשק. החזית המאוחדת מובסת, ונובה שולח אזהרה לגיבורי כדור הארץ לגבי המתקפה הקרבה. דראקס נשאר מאחור כדי לצוד את תאנוס ולהרוג אותו.
הברית של תאנוס עם אניהילוס נוצרה מתוך סקרנות. כאשר הוא לומד שאניהילוס מתכוון להכחיד את כל החיים התבונתיים ביקום, הוא מתכנן לבגוד בו ולשחרר את גלקטוס. לפני שהוא מצליח לעשות זאת, דראקס מופיע והורג אותו. לאחר מכן, דראקס ומונדרגון משחררים את הגולש הכסוף, שבתורו משחרר את גלקטוס.
באותו זמן, רונאן ובני בריתו (הכוללים את אויבו המושבע סופר סקרול) מגיעים לעולם הבית של בית המלוכה השלטת של הקרי. רונאן מגלה שבית המלוכה כרת ברית עם אניהילוס וכוחותיו. הוא הורג את חברי בית המלוכה ונקרא בידי התושבים השליט החדש.
גלקטוס משחרר פיצוץ רב-כיווני ומאסיבי שנודע מאוחר יותר בשם "המאורע של גלקטוס". הגולש הכסוף נשלח על ידו בטרם עת כדי לבשר על בוא החורבן, והיקף הפיצוץ משמיד את מרביתו של גל ההשמדה, לפחות שלוש מערכות כוכבים ואפילו מאדה צופה אחד. נובה, פיטר קוויל (סטאר לורד) ופילא-וול משתגרים קרוב לספינת הדגל של אניהילוס ומתכננים לערוך את הקפיצה האחרונה כאשר גל האנרגיה של גלקטוס מגיע. אניהילוס מגלה שנבגד על ידי תאנוס ומעשיו נוטרלו בידי גלקטוס, ומשתמש בצמידי הקוונטים של קוואזר כדי להגן על עצמו מפני פיצוץ האנרגיה. נובה נלחם בו, אך הוא אינו מצליח לנצח אותו עד אשר פילא-וול גונבת את צמידי הקוונטים מאניהילוס. בעקבות כך, נובה הורג את הנבל החלוש.
הסכם שלום נחתם בין שרידי גל ההשמדה לבין אימפריית הקרי, ובו מספר שטחים מסופחים לכוחותיו לשעבר של אניהילוס. הדבר מסיים את הסכסוך המתמשך, אך שני הצדדים נותרו לא מרוצים.
השמדה: מבשריו של גלקטוס
טראקס משתחרר לבסוף לאחר שנלכד, שועבד והפך לעושה דברו של אניהילוס. אולם, הוא מתרסק על כוכב לכת שנשלט בידי טפיל חייזרי. הוא מחליט להשמיד את הישות הרצחנית כדרך להשיב לעצמו את כבודו. סטארדאסט חוזר מהמתים ומצהיר מחדש על נאמנותו לגלקטוס טורף העולמות. כהוכחה למחויבותו, סטארדאסט מזין את שארית בני גזעו לגלקטוס הרעב.
גלקטוס שולח את הגולש הכסוף למצוא את טנברוס ואג'יס, והגולש משמיד את שניהם בעזרת אנרגיית ההתכווצות הגדולה. פיירלורד מאתר רבים מהקנטוריונים - יחידת העילית של אניהילוס אשר הייתה אחראית לרציחת עולם ביתו ועולמות אחרים. הוא הורג כמה מהם, בעוד אחרים מתחננים על חייהם באומרם שהפעילו עליהם מניפולציות. פיירלורד מאפשר להם לחיות, בתנאי שיתנהגו יפה.
סדרות המשך וספין-אוף
לאחר שאירוע ההשמדה הסתיים, חברת מארוול הודיעה על הרצה חדשה של חוברות נובה, בכתיבתם של אבנט ולנינג, בנוסף לאירוע קרוסאובר שני, השמדה: כיבוש. הכרך השני של שומרי הגלקסיה, שהחל שנת 2008, מכיל מספר דמויות מפתח מסיפור ההשמדה.
בנובמבר ודצמבר 2019, חברת מארוול פרסמה את אירועי "השמדה: פורענות", קשת סיפור בת שישה חלקים שבה אניהילוס עובד יחד עם נובה, ארבעת המופלאים, בטא ריי ביל והגולש הכסוף כדי לעצור צבא פולש נוסף. בשנת 2021, חברת מארוול פרסמה את הסיפור "ההשמדה האחרונה", סיפור קרוסאובר בין שומרי הגלקסיה לבין ארגון S.W.O.R.D שבו אדון הממד האפל דורמאמו התמזג עם אגו הכוכב החי ומתכוון לכבוש את החלל.
...Baby One More Time
(בעברית: ...מותק עוד פעם אחת) הוא אלבום הבכורה של הזמרת-יוצרת האמריקאית בריטני ספירס. האלבום יצא לאור ב-12 בינואר 1999, על ידי חברת התקליטים ג'ייב רקורדס. מתוך האלבום יצאו חמישה סינגלים.
ביוני 1997, בעוד ספירס ניהלה משא ומתן עם מנהלה באותה תקופה, לו פרלמן, להצטרפות להרכב בנות Innosense, אמה, לין ספירס, ביקשה את דעתו של חבר המשפחה ועורך הדין לבידור, לארי רודולף. רודולף התעניין והחליט לשלוח למועמדות אותה לחברות הקלטות. רודולף הגיש קלטת של ספירס שרה שיר קריוקי של הזמרת ויטני יוסטון, יחד עם קלטת דמו של שיר שאינו בשימוש של הזמרת טוני ברקסטון. חברת ההקלטות ג'ייב רקורדס התעניינו ומינו את הזמרת לעבוד עם המפיק אריק פוסטר ווייט. לאחר ששמע את החומר המוקלט, ג'ייב החתים את ספירס לעסקה מרובת אלבומים.
ספירס נסע לשוודיה לעבוד עם המפיקים מקס מרטין, דניז פופ, ורמי יעקוב, בין היתר. מרטין הציג בפני ספירס ומנהליה, שיר הנקרא "Hit Me Baby (One More Time)", השיר עצמו נדחתה על ידי ההרכב בנות TLC. בהמשך טענה ספירס כי היא חשה נרגשת כששמעה זאת וידעה שזה הולך להיות אחד הלהיטים שלה. אלבום הבכורה שלה הושלם ביוני 1998, והשיר יצא ונקרא לבסוף "", כסינגל הבכורה של ספירס באוקטובר. הסינגל הפך להצלחה עולמית, והגיע למקום הראשון בכל מדינה בו נחת, השיר הפך לשיר הנמכר ביותר בשנת 1999 בבריטניה, ומאז הפך לאחד הסינגלים הנמכרים ביותר בכל הזמנים, ומכר למעלה מ-10 מיליון עותקים.
ארבעה סינגלים נוספים יצאו מן מהאלבום, ספירס קידמה אותו בכבדות באמצעות ראיונות והופעות בטלוויזיה הארצית. יתרה מזאת, ספירס יצאה לסיבוב ההופעות הראשון שלה עם הכותרת הראשית, שכותרתה "...Baby One More Time Tour", בשנת 1999, בהמשך המשיכה לסבב הופעות השנייה שלה "(You Drive Me) Crazy Tour". האלבום עצמו זכה במועמדויות בטקס טקס פרסי גראמי ה-42 במועמדויות כמו תגלית השנה ופרס גראמי לביצוע הפופ הווקאלי הטוב ביותר ‑ אישה.
הקלטות והפקה
לאחר ששמע את החומרים, נשיא קלייב קלדר של חברת ההקלטות, האזין לאלבום במלאו. ספירס טסה לאולפני צ'ירון בסטוקהולם, שוודיה, שם החלה להקליט מחצית מן מהאלבום ממאי 1998. עם המפיקים מקס מרטין, דניז פופ ורמי יעקוב, בין היתר. מרטין הציג בפני ספירס ומנהליה, שיר הנקרא "Hit Me Baby (One More Time)", השיר עצמו נדחתה על ידי ההרכב בנות TLC. בהמשך טענה ספירס כי היא חשה נרגשת כששמעה זאת וידעה שזה הולך להיות אחד הלהיטים שלה. עם זאת, מנהלים אחרים חששו כי השם "Hit Me Baby", יכול להכיל אלימות במשפחות, ובהמשך החליטו לתקן את שם השיר ל-"" ספירס חשפה כי "לא הצליחה בכלל ביום הראשון באולפן [הקלטת השיר], הייתי פשוט עצבנית מדי. באותו הערב החלטתי לצאת ולהירגע קצת ולבלות. למחרת הייתי רגועה לחלוטין והייתי והצלחתי לבצע זאת ברוגע ולשיר '...Baby One More Time'." בסוף חודש יוני 1998, סיימה ספירס להקליט את האלבום, במקביל יצאה ספירס למיני סיבוב הופעות בחסות חברת הקוסמטיקה לוריאל.
ביקורות
האלבום עצמו זכה לביקורות מעורבות של המבקרים. סטיפן תומאס ארלין מ-AllMusic, העניק לאלבום ארבעה מתוך חמישה כוכבים, פול ורנה של בילבורד, ראה באלבום. "a top 40-ready workout filled with hook-laden songs from the same bag as the title cut".
הצלחת האלבום
זהו האלבום המצליח ביותר של ספירס בכל העולם, כולל ארצות הברית כאשר שהה במשך 51 שבועות בעשרת האלבומים הנמכרים ביותר במצעד הבילבורד. האלבום היה במקום השני ברשימת האלבומים הנמכרים ביותר לשנת 1999, כאשר את המקום הראשון קטפו הבקסטריט בויז עם אלבומם "Millennium". האלבום מכר יותר מ-32,000,000+ מיליון עותקים ברחבי העולם. ספירס החזיקה בשיא גינס בתור "האישה היחידה שהצליחה למכור קרוב ל-2 מיליון אלבומים בשבוע הראשון (בארצות הברית בלבד). שיא זה נשבר רק ב־2015, כ־16 שנים מאוחר יותר, על ידי אדל, כאשר אלבומה "25" נמכר במעט יותר מ-3 מיליון עותקים. האלבום שבר 2 שיאי גינס בקטגוריות "האלבום הנמכר ביותר על ידי בן נוער", "האלבום הנמכר ביותר בארצות הברית על ידי אישה" עם מכירות של כ־14,200,000+ עותקים.
השפעה ומורשת
ספירס זוכה בהובלת תחייתו של טין פופ. העיתון היומי יומיורי שימבון דיווח כי "המבקרים מגדירים אותה כאלילת המוזיקת פופ בתור המתבגרת המוכשרת מזה שנים רבות, אך ספירס הציבה את דרכה במעט גבוה יותר - היא מכוונת לרמות של הכוכבים הגדולים שהושגה על ידי מדונה וג'נט ג'קסון." מגזין הרולינג סטון כתב: "בריטני ספירס נושאת על האבטיפוס הקלאסי של מלכת גלגול הרוקנרול, בובת סַרבָּל, התינוק המלאך שפשוט צריך לעשות סצנה." רמי יעקוב שהפיק יחד את אלבום הבכורה של ספירס. אלבום עם הליריקן מקס מרטין העיר, "אני יודע מההפקות הקודמות שעבדתי עם דניז פופ ומקס, כאשר אנו עושים שירים, יש סוג של דבר מהאף. עם אן סינק, בקסטריט בויז, היינו צריכים לדחוף לקול האף האמצעי הזה. כשבריטני עשתה זאת, היא קיבלה יצרה סוג זה של קול צרוד, סקסי." צ'אק טיילור מבילבורד ציין, "ספירס הפכה למבצעת מושלמת, עם מהלכי ריקוד מצועצעים, קול צעיר ומונק באופן ברור, אם כי ... "(You Drive Me) Crazy", הסינגל השלישי שלה ... מדגים את התפתחותו של ספירס עצמו פנטמנט, מה שמוכיח כי הילדה בת ה-17 מוצאת את אישיותה הקולית שלה אחרי כל כך הרבה חודשי תרגול יציב". סטיבן תומאס ארלוויין מ-AllMusic, התייחס למוזיקה שלה כ"תערובת של ריקוד-פופ מדביק וראפ בעלת שירי בלדות." אמנדה מוריי סופר ספוטניקמיקה ציינה את האלבום "הצעות סמן להתקדמותה של ספירס כאמנית, כסלבריטאית וכאישה." בשנת 2010, האלבום נכנס לספר "1001 אלבומים שעליך לשמוע לפני שתמות".
אודיה רש
אוֹדֶיָּה רוּשִׁינֶק (נולדה ב-12 במאי 1997), המוכרת בשם הבמה אוֹדֶיָּה רַשׁ (באנגלית: Odeya Rush), היא שחקנית ודוגמנית ישראלית. כיכבה בהוליווד בתפקידים ראשיים בסרטים "המעניק" (2014), "צמרמורת" (2015), "מקום לאהבה" (2017), "ליידי בירד" (2017) ו"כשהשלג יורד" (2019).
ביוגרפיה
אודיה רושינק נולדה וגדלה בחיפה. אביה שלמה רושינק הוא צבר ממוצא פולני, ואמה מאיה גרינפלד היא ילידת רוסיה הסובייטית. היא הבת היחידה בין שבעה אחים, בהם שני זוגות של תאומים משני הוריה הצעירים ממנה ומתגוררים בארצות הברית, כשמתוך השבעה לה שני אחים-למחצה גדולים ממנה מנישואיו הראשונים של אביה אשר מתגוררים בישראל. בגיל 9 עברה רש לתקופה זמנית לארצות הברית בעקבות עבודתו של אביה בייעוץ ביטחוני באלבמה, ורק לאחר שנה הצטרפו אליהם שאר בני המשפחה. אמה עובדת בחברה לייצור שיש. למדה שם בבית ספר יהודי ע"ש נ.א. מיילס בברמינגהאם. לאחר מכן עברה לבית ספר ציבורי בניו ג'רזי. עם התפתחות קריירת המשחק שלה עברה המשפחה ללוס אנג'לס. הוריה התגרשו כשהייתה בת 17, אביה חזר להתגורר בישראל עם בת זוג חדשה בקיבוץ בצפון, ואמה נישאה מחדש ומתגוררת בארצות הברית עם אמריקאי-יהודי שגם הוא אב לתאומים.
רש סיפרה שכמו לא מעט יהודים שגרים בחו"ל, גם היא חוותה אנטישמיות:
חוץ מאשר שבועיים במכון לי סטרסברג לתיאטרון ולקולנוע, היא מעולם לא למדה משחק. את לימודיה התיכוניים השלימה במקביל לצילומים, וקיבלה תעודת בגרות מלאה.
דוגמנית
צלם שהכיר את אביה ביקש לתעד את הילדה היפה לכריכת ספר מסדרת "בית קטן בערבה", וכך גילה אותה עולם הדוגמנות. רש סיפרה על עצמה בראיון ש"כילדה קטנה הייתה לי אובססיה לפסטיגלים והכי אהבתי לעשות הצגות לבני המשפחה ולגלם דמויות". מגיל עשר החלה להופיע בפרסומות טלוויזיה ללא דיבור ובמסעות פרסום של חברות אופנה בינלאומיות בהן: "גאפ", "טומי הילפיגר", "ראלף לורן", ו-"H&M". בגיל 14 קיבלה חוזה בסוכנות הילדים אברמס.
ב-2018 הובילה קמפיין קיץ של שיתוף פעולה בין חברות האופנה הבינלאומיות "FILA" ו-"Urban Outfitters".
משחק
לאחר שלמדה אנגלית וסיגלה מבטא אמריקאי, היא החלה לגלם תפקידים בסרטים קצרים ובהמשך, בגיל 13, קיבלה תפקיד אורח בסדרות הטלוויזיה "חוק וסדר: מדור מיוחד" ב-2010, שם גילמה את חנה מילנר; וב"תרגיע" של רשת HBO ב-2011, שם גילמה את דמותה של אמילי, חברתו של לארי דייוויד בתקופת נעוריו בניו יורק.
בעקבות ההופעות בתוכניות הטלוויזיה, קיבלה תפקיד מרכזי בסרט לכל המשפחה מאת הבמאי פיטר הדג'ס, "החיים המוזרים של טימותי גרין" שיצא ב-2012, שם גילמה את דמותה של ג'וני ג'רום, חברתו של טימותי גרין.
בשנת 2013, לוהקה רש לתפקיד הנשי הראשי בסרטו של הבמאי פיליפ נויס "המעניק". לצורך צילומי הסרט שהתה בדרום אפריקה כשלושה וחצי חודשים. במהלך צילומיה לסרט זה לצד ג'ף ברידג'ס, ניגש אליה הסוכן שלו והציע לה להצטרף לסוכנות השחקנים המובילה CAA, ומאז רש שם. בנוסף ב-2013, שיחקה גם בסרט האימה "אנחנו מה שאנחנו", בכיכובה של האמריקאית ממוצא ישראלי ג'וליה גארנר.
באוגוסט 2014 זכתה בתואר פריצת השנה על כיכובה בסרט "המעניק" בפרסי בחירת הנוער לשנת 2014, בטקס שנערך בלוס אנג'לס. בנוסף בשנה זו, המגזין האמריקאי "InStyle" סימן את רש בתור אחת משתי הישראליות, ביחד עם גל גדות, שעתידות להיות בקדמת הבמה ההוליוודית.
ב-2015 גילמה רש את אשלי ברווד, האחות של דמותה של שרה היילנד בסרט הדרמה-הקומי "ניפגש בולהאלה". באותה שנה, רש כיכבה בסרט "צמרמורת" (המבוסס על סדרת ספרים מאת ר.ל. סטיין), לצדו של ג'ק בלאק.
ב-2016 היא כיכבה בסרט הדרמה-הקומי "כמעט חברים". באותה שנה, רש לראשונה ביימה, כתבה, הפיקה וכיכבה בסרט הקצר "Thanks" שהוצג בפסטיבל קאן.
ב-2017 הופיעה בסרט האימה "When the Devil Comes". כמו כן, גילמה את דמותה של אלה האטו במותחן האקשן "טרף קל" לצדו של סם וורת'ינגטון, ובבימויו של ג'ונתן מוסטו. רש שיחקה בתפקיד ראשי בסרט הדרמה-הקומית "מקום לאהבה" לצדם של ג'יי. קיי. סימונס וז'ולי דלפי. בנוסף ב-2017, שיחקה בסרט שהיה מועמד לחמש פרסי אוסקר "ליידי בירד", בכיכובה של סירשה רונן. כן באותה שנה, כיכבה בסרט הקומי "דיקטטור יקר", לצד מייקל קיין וקייטי הולמס.
ב-2019 שיחקה בסרט הקומדיה הרומנטית לחג המולד "כשהשלג יורד" מבית נטפליקס.
גילמה את סטפני בסרט הדרמה הקומית "Pink Skies Ahead" בכיכובה של ג'סיקה בארדן, שהיה אמור לצאת לאקרנים ב-2020 (הוקרן רק בפסטיבל מכון הסרטים האמריקאי באותה שנה). הפצת הסרט באופן נרחב על-ידי MTV Entertainment Studios נדחתה ל-2021, עקב מגפת הקורונה העולמית.
ב-2021 שיחקה בסדרה הישראלית "בעלת החלומות" מבית HOT, בתפקיד רוז רומנו / נור, התפקיד הנשי הראשי – ותפקיד הבכורה של רש בהפקה בעברית על סט צילומים ישראלי.
ב-2022 שיחקה בתור מייסי בסרט קומדיית-הדרמה מבית אפל TV פלוס "Cha Cha Real Smooth" לצד דקוטה ג'ונסון. כן באותה שנה, שיחקה בתור ריבר בסרט האימה "אמא" לצד סנדרה או ודרמוט מלרוני.
חיים אישיים
מגיל 19 היא מתגוררת לבדה בסטודיו סיטי שבקליפורניה, הסמוכה לאולפנים של הוליווד. בשנים 2017–2021 הייתה בזוגיות עם השחקן האמריקאי ריאן לי (אותו הכירה כשכיכבו יחד בסרט "צמרמורת"), אך הם נפרדו טרם חזרתה לישראל. לאחר מכן, שבה להתגורר עם אמה. אחר כך, רש הייתה במערכת יחסים עם מפיק מוזיקלי ישראלי, והתגוררה בדירה ברחוב הירקון שבתל אביב.
אגם וולדן
אגם וולדן (באנגלית: Walden Pond) הוא מקווה מים בעומק של כ-31 מטר בקונקורד שבמסצ'וסטס שנוצר על ידי נסיגת קרחונים לפני 10,000 - 12,000 שנים.
אודיה רש
חיים אישיים
בעת כיכובה בהוליווד, השתתפה ואף התראיינה בהפגנות בארצות הברית למען מדינת ישראל, ובטקסי גאלה אמריקאיים למען ארגונים ישראליים, כמו מגן דוד אדום. ב-2021 במהלך שהותה בישראל חוותה לראשונה סבב מלחמה עם הפלסטינים במבצע שומר החומות של צה"ל, על כך רש סיפרה בראיון: "הייתי בארץ וזה היה מוזר. זה לא משהו שחוויתי קודם. אבל בכנות, רוב המבצע הייתי עם המשפחה שלי בצפון ואני לא מרגישה שעברתי אותו בצורה קשה כמו הורים לילדים קטנים, למשל. אני גאה להיות ישראלית ותורמת בכל מה שאני יכולה. הרבה פעמים אני מתקנת מובילי דעת קהל מחו"ל, שלפעמים מפיצים מידע חלקי או לא מדויק. בין אם אני משתפת בחוויה האישית שלי (מהמבצע האחרון, למשל, העליתי סטוריז) או מאירה את עיניהם עם מידע מהימן. רוב הפעמים הם מקשיבים, ויש גם כאלה שהסירו פרסומים שהם העלו בלי לבדוק אותם עד הסוף. אני לא מבלה יותר מדי ברשתות החברתיות, בשנה החולפת העליתי שני פוסטים בסך הכול, אבל אין ספק שבתקופת המבצע נכנסתי יותר לאינסטגרם. הרגשתי שיש שם זירת לחימה נוספת".
אגם וולדן
הסופר, איש הטבע והפילוסוף הנרי דייוויד תורו התגורר לחופי האגם במשך שנתיים החל בקיץ 1845. התרשמויותיו וחוויותיו התפרסמו בספר הנושא את השם "וולדן או החיים ביער", והביאו לעולם את שמעו של המקום.
אודיה רש
חיים אישיים
ב-2015 רש סיפרה בראיון שההשראה שלה ליצור סרטים היא "מלינה דנהאם, ז'ולי דלפי, נטלי פורטמן ולייק בל. אני פשוט אוהבת נשים שעושות דברים בלי לבקש רשות, פשוט עושות מה שבא להן. בגלל זה הקריירה שלהן כל כך טובה, כי הן פשוט הולכות עם הלב שלהן."
אגם וולדן
שמורת אגם וולדן מנוהלת כיום על ידי מדינת מסצ'וסטס ומהווה יעד תיירותי פופולרי בקיץ. באביב ובסתיו נוהגים רבים לטייל בשבילים המקיפים את האגם ולבקר בבקתה של תורו, המכילה חדר אחד.
יחסי הודו–מזרח טימור
יחסי הודו—מזרח טימור הם יחסי החוץ בין מזרח טימור להודו. הודו מיוצגת במזרח טימור באמצעות שגרירותה בג'קרטה, אינדונזיה. למזרח טימור אין נציגות דיפלומטית בהודו.
היסטוריה
היחסים בין מזרח טימור להודו מתוארכים לעת החדשה המוקדמת. סוחרים הודים נסעו לאי בחיפוש אחר אלגום. קשרי הסחר גברו לאחר הקולוניזציה הפורטוגלית של מזרח טימור וחלקים מהודו. הפורטוגזים הקימו מרכזי מצב שונים בהודו כדי לבצע סחר זה, וכל שטחי פורטוגל באסיה - כולל מזרח טימור - נשלטו על ידי המשנה הפורטוגזי בגואה. מיסיונרים מגואה שעברו הכשרה פורטוגזית הגיעו למזרח טימור בתחילת המאה ה-17, והיו בעלי השפעה בהפצת הקתוליות במדינה. הודים גם נסעו למזרח טימור כדי לשרת כחיילים, פקידים קולוניאליים ומיסיונרים. כמה הודים הגיעו למזרח טימור בסוף המאה ה-19 כמהגרי עבודה. קהילה קטנה של אזרחים טימוריים ממוצא גואה מתחקה אחר מורשתם לדורות הקודמים של המהגרים.
הדיפלומטים ההודיים קמלש שארמה ואטול חאר שימשו כנציגים המיוחדים של המזכיר הכללי (SRSG) במזרח טימור עד 2004 ו-2009 בהתאמה. ה-DPR של הודו בניו יורק היה חבר בצוות שמונה במועצת הביטחון של האו"ם שביקר במזרח טימור בנובמבר כדי להעריך את המצב בשטח ולבקש משוב מכל הצדדים לגבי נסיגת המשימה המשולבת של האו"ם במזרח טימור (UNMIT) והמצב במדינה לאחר הנסיגה.
מזרח טימור הצביעה בעד מועמדותה של הודו למושב לא קבוע במהלך 2011—2012. המדינה גם תמכה בבחירתו של Poonam Khetrapal Singh לתפקיד המנהל האזורי, משרד אזורי דרום מזרח אסיה (SEARO), ארגון הבריאות העולמי, בספטמבר 2013. מזרח טימור הייתה שותפה להחלטה שהגישה הודו בעצרת הכללית של האו"ם בינואר 2015, להכריז על ה-21 ביוני כיום היוגה הבינלאומי.
התקיימו מספר ביקורים רמי דרג בין פקידי שתי המדינות. סגנית שרת הבריאות של מזרח טימור, נטליה ד. אראוג'ו, ביקרה בדלהי כדי להשתתף ב'וועידה הבינלאומית לרפואה מסורתית למדינות דרום מזרח אסיה' בפברואר 2013, והיא הפקיד הממשלתי הראשון של מזרח טימור שביקר בהודו. שרת האוצר אמיליה פירס ביקרה בהודו במאי 2013 כדי להשתתף בישיבת מושלי ה-ADB. הרנאני קואלו היה שר החוץ של מזרח טימור הראשון שביקר בהודו. הוא הגיע לביקור בן יומיים ב-27—29 במרץ 2016 ונפגש עם שרת החוץ סושמה סוואראג', שר המדינה לענייני חוץ ויג'אי קומאר סינג ושר הבריאות ורווחת המשפחה.
יחסי סחר
הסחר הדו-צדדי בין מזרח טימור להודו הסתכם ב-3.45 מיליון דולר בשנים 2015–2016, ירידה של 3% מהתקציב הקודם. הודו ייצאה סחורות בשווי 3.42 מיליון דולר למזרח טימור, וייבאה בשווי 30,000 דולר. הסחורות העיקריות שמייצאת הודו למזרח טימור הן תרופות, פלסטיק ומכונות חשמליות. הסחורה העיקרית המיובאת על ידי הודו ממזרח טימור היא מוצרים כימיים.
משלחת העסקים ההודית הראשונה אי פעם למזרח טימור ביקרה במדינה באוקטובר 2014, בראשות שגריר הודו באינדונזיה. הודו מספקת למזרח טימור גישה חד-צדדית לשוק פטורות ממכס (DFTP) לייצוא סחורות ושירותים.
כמה חברות הודיות ביצעו השקעות בתעשיית הנפט והגז של מזרח טימור. הם פעילים בחיפושי נפט וגז מול חופי מזרח טימור. Reliance Petroleum קיבלה את הזכויות לחקור נפט בשני בלוקים (EEZ ו-JPDA) בשנת 2006 מול חופי מזרח טימור. Reliance Petroleum החלה בחיפושי גז בים טימור בסוף 2010. מוסד המיקרו-מימון ההודי BASIX סיפק סיוע טכני למוסד המיקרו-מימון הטימורי Tuba Rai Metin.
טאטא מוטורס סיפקה 400 כלי רכב לשימוש משטרת טימור וסוכנויות ממשלתיות אחרות בשנת 2006.
יחסי תרבות
כמה סטודנטים מזרח טימוריים לומדים במוסדות החינוך של האב מולר במנגלור, קרנאטקה.
סיוע זר
מרכז טכנולוגיות קנה ובמבוק היושב באסאם (CBTC) שימש כשותף טכני לפרויקט להקמת מרכז לפיתוח והדגמה של מיומנויות במבוק במזרח טימור, שהחל בתחילה על ידי הארגון לפיתוח תעשייתי של האו"ם (UNIDO) באוקטובר 2004. הפרויקט בסך מיליון דולר נועד לבסס את הבמבוק כמגזר חשוב במזרח טימור, והושלם במאי 2012.
ממשלת הודו אישרה באוקטובר 2008 מענק בסיוע לפרויקטי תשתית במזרח טימור. שגרירות הודו בג'קרטה תרמה 100,000 דולר למזרח טימור במרץ 2010. במרץ 2014 הציעה הודו להקים מרכז מצוינות בטכנולוגיית מידע (CEIT) במזרח טימור. הודו תרמה למשרד הבריאות של מזרח טימור בינואר 2016 יחידת אמבולנס מאובזרת שיכולה לשמש כבית ניתוח נייד, במימון בעלות של 71,0000 דולר על ידי משרד החוץ ההודי, למשרד הבריאות של מזרח טימור.
IBSA תספק מימון לפרויקט "שימור חקלאות, פרמקלצ'ר וניהול דיג בר קיימא: שיפור אבטחת המזון והתזונה והפחתת אסון הסיכון ב-TL" שפותח על ידי FAO ושני ארגונים לא ממשלתיים.
הבצפר
הבצפר הוא בית הספר של חברות הפרסום והדיגיטל. בכל שנה לומדים בבצפר כ-500 סטודנטים.
היסטוריה
"הבצפר" הוקם בשנת 2001 על ידי איגוד חברות הפרסום של ישראל, המאגד כ-40 משרדי פרסום. הצורך שעמד לפתחם של משרדי הפרסום היה המחסור בכח אדם מקצועי ומיומן, שלמד והתמחה באופן מעשי במקצועות הפרסום. כח אדם שמוכן להשתלבות בעבודה מהיום הראשון שלאחר הלימודים, במקצועות ממוקדים כגון קופירייטינג (רעיונאות), ניהול לקוחות, ניהול מותג, ניהול אסטרטגיה ושיווק, ארט-דיירקשן, וידאורייטינג, יחסי ציבור, שיווק ופרסום בדיגיטל, במדיה החברתית, PPC ועוד.
לכן, התאגדו המשרדים בחסות איגוד חברות הפרסום, והקימו את "הבצפר של חברות הפרסום". בין בעלי המניות של הבצפר: חברת הפרסום אדלר חומסקי & ורשבסקי, מקאן תל אביב, באומן בר ריבנאי, Saatchi&Saatchi, גיתם BBDO, יהושע TBWA, ראובני פרידן IPG, שמעוני פינקלשטיין FCB, דרורי אירועטי ברמן, Publicis ועוד.
הבצפר הוקם במטרה לאייש את ענף הפרסום בעובדים, מנהלים ועצמאים. תוכניות הלימודים בבצפר עומדות בדרישות המקצועיות של תעשיית הפרסום, והוא בית הספר הרב תחומי היחיד למקצועות הפרסום בארץ.
הבצפר הוקם עם 3 מסלולים מרכזיים (קופירייטינג, פלנינג וניהול לקוח - תקציבאות). בעקבות התרחבות עולם הפרסום והביקוש ללימודים בתחום במהלך השנים נפתחו בבצפר קורסים נוספים, כגון ארט-דיירקשן, הפקת פרסומות יחסי ציבור, דוברות ועוד.
בשנת 2010, במטרה לעודד כניסת חרדים לשוק העבודה, נפתחה השלוחה החרדית של הבצפר.
בשנת 2013 עם התרחבות עולם הפרסום הדיגיטלי והצטרפות חברות פרסום דיגיטליות רבות לאיגוד חברות הפרסום, נפתחו מסלולי לימוד נוספים ממוקדי פרסום באינטרנט, כגון ניהול פרסום ושיווק דיגיטלי, PPC גוגל אדוורדס, רשתות חברתיות ועוד, ושונה שם הבצפר ל"בית ספר של חברות הפרסום והדיגיטל".
כיום הבצפר מונה מעל לעשרה מסלולי לימוד בתחום הפרסום, בנוסף להשתלמויות וקורסים עבור חברות חיצוניות במשק.
ההכשרה בבצפר שמה דגש מרכזי על לימודים מעשיים, הכוללים תרגול, סדנאות, פרזנטציות ועבודה מול לקוחות אמיתיים. מנהלי הקורסים הם בכירים בעולם השיווק והפרסום והמרצים עוסקים בעצמם בשיווק ופרסום באופן יומיומי.
השלוחה החרדית
השלוחה החרדית של הבצפר נפתחה בשנת 2010 בבני ברק. את השלוחה החרדית הקים ומנהל איש הפרסום החרדי איתן דובקין, ובה לומדים את תחומי הפרסום, השיווק, יחסי הציבור והדוברות בקורסים נפרדים לגברים ונשים בהתאמה לציבור החרדי. את הקורסים מעבירים צוות המרצים של הבצפר, בשילוב אנשי פרסום מהציבור החרדי.
תרומה לקהילה
במהלך השנים עבד הבצפר מול עמותות וארגונים רבים ציבורים וממשלתיים. במהלך שיתופי הפעולה הסטודנטים העלו רעיונות וקמפיינים עבור אותם ארגונים ועמותות בהתאם לבקשותיהם. מבין הקמפיינים שיצרו תלמידי הבצפר בולטות כמה עסקאות בעלות השפעה על הסביבה והחברה.
משיתופי הפעולה עם עמותות וארגונים שנעשו במסגרת לימודית בבצפר: קמפיין "מר קו" למען המלחמה בסמים ב-2005; שיתוף פעולה עם קרן ברל כצנלסון למניעת אלימות נגד נשים ב-2015; קמפיין בשיתוף עמותת אור ירוק למען מודעות לחבישת קסדה ב-2017; תחרות קריאייטיב הבצפר ו-Screens להעלאת המודעות ומלחמה בתופעת השימוש בסם האונס ובהטרדות המיניות בפאבים מ-2017; קמפיין עוקף חוק היובש - כיצד לפרסם משקאות אלכוהוליים מ-2015; קמפיין למען בית השאנטי כחלק מפרויקט גמר קורס אסטרטגיה מ-2011; קמפיין למען נהיגה בטוחה בשיתוף עמותת אור ירוק כחלק מפרויקט גמר קורס קופירייטינג לזכר אבנר רוז, סטודנט הבצפר שנהרג במהלך הקורס בתאונת דרכים ב-2013; קמפיין למען מנהלת תחליפי הדלקים במשרד רה"מ, לעידוד תחבורה ירוקה כחלק מפרויקט סיום קורס קופירייטינג מ-2014, ועוד.
Memory Almost Full
Memory Almost Full (פירוש מילולי: זיכרון כמעט מלא) הוא אלבום של פול מקרטני ששוחרר באנגליה ב-4 ביוני 2007 ויום מאוחר יותר בארצות הברית. האלבום הופק בין היתר גם באולפני אבי רוד. הוא מכר 1.5 מיליוני עותקים.
מקור השם
בריאיון עם פול, אמר כי השם עלה לו כשהתריע הטלפון הסלולרי שלו "Memory almost full" (הזיכרון כמעט מלא).
שירי האלבום
כל השירים באלבום נכתבו על ידי פול מקרטני. השירים במהדורה הסטנדרטית היו: במהדורת שני הדיסקים - הדיסק הראשון הוא המהדורה הסטנדרטית והשני מכיל את:
מהדורת דלוקס יצאה ב-6 בנובמבר 2007 והכילה את השירים במהדורה הסטנדרטית ו-3 השירים הנוספים של המהדורה השנייה וגם DVD שהכיל חמישה שירים שהוקלטו באולם הנשפים האלקטרוני של לונדון ושני קטעי וידאו:
סקלרים
סֶקְלֶרִים (בהונגרית: Székelyek "סֶקֵיִי", ברבים "סֶקֵיֵק", ברומנית: Secui "סֶקוּי") היא קבוצה אתנית דוברת הונגרית, החיה מאות רבות של שנים בעיקר בדרומה ודרום-מזרחה של טרנסילבניה, כעת בתחום רומניה.
הסקלרים שוכנים בעיקר במחוזות הרגיטה, בקובסנה ובמורש. בעבר היו מי ששייכו אותם לצאצאיהן של קבוצות רבות, בהן המדיארים, הסקיתים, ההונים, הגפידים, האווארים, הבולגרים של הדנובה, האונוגונדורים, הכוזרים (במיוחד השבט הקרוי "אברהם") או הקאבארדינים מהקווקז.
לא ידוע במדויק מתי הצטרפו הסקלרים להונגרים, אך מקורות היסטוריים (Anonymus, Simon de Kéza) מזכירים אותם בנשימה אחת עם ההונגרים כבר במאה ה־10 – יש להניח שבשלב זה סיגלו לעצמם את השפה ההונגרית. בהיותם "עם נלווה", הסקלרים השתתפו במבצעים הצבאיים של ההונגרים, תמיד בקו הראשון.
הסקלרים מוזכרים יחד עם הפצ'נגים בשנת 1116 ביחידת החלוץ של הצבא ההונגרי, כלוחמים בקרב אולסאבה, בהנהגת אישטוואן השני, מלך הונגריה (מלך בין השנים 1116–1131). בשנת 1146 מוזכרים הסקלרים יחד עם הפצ'נגים בצבאו של גזה השני, מלך הונגריה (מלך בין השנים 1141–1162) בקרבות Leitha שנערכו נגד היינריך השני מאוסטריה. הסקלרים נשלחו על ידי אנדראש השני, מלך הונגריה, בהנהגת הרוזן יואכים מסיביו וביחד עם רומנים, סקסונים טרנסילבנים ופצ'נגים לסייע בידי בורילה, צאר בולגריה. הסקלרים גם היו חלק מגייסות אנדראש השני בקרבות שערך בשנים 1217–1218 במסגרת מסע הצלב החמישי בתחומי ארץ ישראל, כנגד המוסלמים.
השם
מקור השם "סקלר", בהונגרית Székely (בערך- "סֵייקֵיי") נראה קשור למילה ההונגרית "szék" - (סֵייק) (ברומנית: scaun, בגרמנית: Stuhl) שמשמעותה "כיסא" או "מושב", כשהכוונה למושב אזרחי וצבאי של שומרי הגבול ולמעמד ולארגון הטריטוריאלי של הסקלרים בימי הביניים. ארץ הסקלרים מחולקת ל"כיסאות" או "מושבים". השערות אחרות לגבי מקור השם מזכירות את "אֶסקיל" - שמו של שבט של בולגרים קדומים, ואת המילים ההונגריות szög (בערך "סֶג" = "פינה") ו־szegély (סֵגֶיי, שמשמעותו סְפָר, שוליים) הקשורות לתפקידם של הסקלרים כתושבי אזורי הספָר.
התאוריה ההונית
במסורות היסטוריות שלהם ייחסו הסקלרים לעצמם מוצא הוני וטענו לתפקיד מיוחד בעיצוב המדינה ההונגרית. אגדות סיפרו שגדוד הונים נשאר בשטח טרנסילבניה והצטרף מאוחר יותר לאגף הראשי של הצבא ההונגרי שכבש את האגן הפאנוני במאה ה-9. הכרוניקן שימון קזאי (שימון מקזה) טען שהסקלרים הם צאצאי הונים שחיו באזורים ההרריים לפני הכיבוש ההונגרי.
התאוריה ההונגרית
במאה ה-20 התגבשו שני רעיונות עיקריים לגבי מוצא הסקלרים. חוקרים אחדים סבורים שהם הונגרים פשוטו כמשמעו, בדומה להונגרים אחרים, שהועברו בימי הביניים לאזורי הספר כדי להגן על הגבולות. אין הוכחה שהם דיברו בשפה אחרת מאשר הונגרית. ההבדלים התרבותיים החזקים בינם לבין רוב ההונגרים נובעים לפי תאוריה זו מהבידוד החברתי היחסי שלהם באזורים ההרריים.
התאוריה ה"טורקית קדומה"
תאוריה אחרת רואה בהם צאצאים של עמים טורקיים קדומים כמו אווארים פאנוניים או אולי קבארים או בולגרים קדומים "אֶסֶגֶל" היסטוריונים מסוים טוענים לנוכחות הסקלרים בקרפטים המזרחיים עוד במאה ה-5 ומצאו סימוכין היסטוריים כי מדובר בחלק מקונפדרציה של האווארים ממה שנקרא "התקופה האפלה". השתייכות כזאת אין משמעותה כי היו אווארים אתניים.
המחקרים מציינים שללא ספק הסקלרים דיברו הונגרית. טופונימים של היישוב בסקלרי מוכיחים גם הם את היותה של ההונגרית שפת אם שלהם. הניב הסקלרי של ההונגרית אינו כולל יותר מילים ממקור טורקי-בולגרי קדום מלפני פלישת ההונגרים לאגן הפאנוני מאשר ההונגרית הסטנדרטית. אפילו היו לסקלרים שורשים טורקיים קדומים, כנראה איבדו את שפתם המקורית בתאריך מוקדם מאוד.
הסובוטניקים הסקלרים
בין הסקלרים (סקויים) ברומניה הייתה קבוצה גדולה של סובוטניקים, שהחליטו על קידוש השבת כיום המנוחה, ועם הזמן קיבלו על עצמם מקצת ממצוות היהדות בלא שהתכחשו לברית החדשה ולישו. מרכזם היה בקומונה (מין מועצה אזורית) הרומנית בוזודויפאלו, שכלל בית כנסת במבנה שאורכו 16 מטר, רוחבו 3–4 מטרים וגובהו 4 מטרים, עם ריהוט מעץ מגולף בסגנון סקויי אופייני, מקווה, בית עלמין ובית ספר יהודי לכל דבר. בשנת 1868 הם ביקשו משלטונות הונגריה וקיבלו הכרה בקהילתם. אחרי מלחמת העולם הראשונה האזור היה לשטח רומני, אך לאחר תכתיב וינה הועבר אזור זה לשלטון הונגרי. בשנת 1941 ביקר במקום הסופר ההונגרי ז'יגמונד מוריץ, שציין כי בקהילה 105 חברים.
קסימפאשה
היסטוריה
מועדון ספורט קסימפאשה נוסד בשנת 1921. קבוצת הכדורגל הבוגרת של המועדון שיחקה בליגת הכדורגל של איסטנבול בין השנים 1939–1945 ו-1946–1959. בשנת 1959 העפילה הקבוצה לליגה הטורקית הבכירה לראשונה בתולדותיה, שם שיחקה 5 עונות, כשאת הישג השיא שלה רשמה בעונת 1961/1962 כאשר סיימה במקומות החמישי.
סקלרים
הסובוטניקים הסקלרים
לאחר כניסתם לתוקף של החוקים המפלים את היהודים, נשלח מטעם השלטון ההונגרי המרכזי משפטן בשם Alojos Degre כדי לברר את מעמדם. המשפטן אסף את הקהילה וגם סובוטניקים נוספים מהכפרים שמסביב, הסביר להם שהם עומדים להפסיד את זכויותיהם, את קרקעותיהם, את בתיהם וכו', אם לא ימצאו להם דת אחרת. מרביתם השתכנעו, אך היו כאלה שדבקו באמונתם. אלו, נלקחו למחנה הריכוז של אודורחי, יחד עם היהודים האתניים, ולאחר מכן נשלחו לאושוויץ, שם נספו מרביתם. ניצולים בודדים הגיעו לישראל ולארצות הברית. האזור בו חיו הסקויים הסובוטניקים כוסה במימיו של אגם מלאכותי בתקופת ניקולאה צ'אושסקו ולא נשאר זכר ממנו.
קסימפאשה
היסטוריה
ב-30 במאי 2007 העפילה הקבוצה לליגה הטורקית הבכירה בפעם השנייה בתולדותיה, כאשר גברה במשחק הפלייאוף העלייה על קבוצת אלטאי מאיזמיר בתוצאה 4–3.
בסוף עונת הקבוצה סיימה במקום האחרון בליגת העל הטורקית וירדה לליגת המשנה. עונה לאחר מכן חזרה לליגה הראשונה.
חיל השריון
חיל השריון הישראלי (בראשי תיבות: חש"ן) הוא החיל המתמרן העיקרי בזרוע היבשה של צבא הגנה לישראל והוא מבין חילות השריון הגדולים בעולם, חיל השריון מבסס את עיקר כוחו על טנקי מערכה.
צבעה של כומתת החיל הוא שחור ואילו צבעי הדגל של חיל השריון הם ירוק ושחור. בסמל החייל, הקבוע על הכומתות, מופיע טנק קרומוול - מדגמי הטנקים שמהם הורכב החיל בראשית דרכו. סיסמתו של החיל היא "האדם שבטנק ינצח".
קצין השריון הראשי הנוכחי הוא תת-אלוף הישאם איברהים.
תפקיד חיל השריון
במלחמות תפקיד חיל השריון הוא כפול. מצד אחד להוביל את הכוחות המסתערים בקו הראשון ולטהר את השטח מכוחות אויב, ומהצד השני לבלום את כוחות השריון של האויב ולהשמיד את הטנקים שלו.
בימי שלום, מספק חיל השריון גיבוי לחיל הרגלים בעת ביצוע משימות ביטחון שוטף, כאשר הטנקים משמשים בגדר "מוצב נייד" המהווה מכפיל כוח לכוחות הבט"ש.
מסלול לוחם השריון
חיילי השריון עוברים הכשרה לרובאי 04, שבמסגרתה הם עוברים טירונות המחולקת לשני חלקים בהן החלק הראשון שנמשך כ-8 שבועות כולל בעיקר אימונים בנשק קל, שדאות, הגשת עזרה ראשונה וכושר גופני. בחלק השני כל מחלקה מקבלת שיבוץ לאחד משלושת מקצועות הצוות (תותחן, טען-קשר, נהג) בו מתחיל החלק השני שנקרא שלב המקצועות, אשר נמשך כ-6 שבועות ובו נלמדים שלושת המקצועות הנ"ל באופן תאורטי ובשילוב תרגולים מעשיים, כל חייל בתחומו. לאחר שלב המקצועות מוענקת לחיילים כומתת החיל והם עוברים לשלב האימון המתקדם, שנקרא צמ"פ (קיצור של צוות, מחלקה, פלוגה). במהלך הצמ"פ, שנמשך כ-16 שבועות, מתאמנים החיילים להילחם ולתפקד כיחידת צוות אחת בטנק וכחלק ממסגרת מחלקתית ופלוגתית. בתום הצמ"פ מוכשר לוחם השריון לרובאי 05 ומוענקת לו סיכת לוחם השריון, המכונה צפרגול. לאחר שלב הצמ"פ חלק מהחיילים מקבלים ההזדמנות לצאת לקורס מפקדי טנקים (קמ"ט) ואילו שאר החיילים מתפזרים בין הפלוגות המבצעיות.
בשנת 2013, נפתח מסלול נוסף בחיל והוא מסלול פלמ"ס (הפלוגה המסייעת, בדומה לפלוגה מסייעת בחי"ר) כאשר החייל עובר טירונות רובאי 07 שנמשכת כשלושה וחצי חודשים. לאחר הטירונות עובר החייל לאימון המתקדם שם הוא לומד את המקצוע אליו הוא משתייך - מרגמות או אוה"ד (איתור והשמדה) ובסוף האימון מתקדם מקבל את הסיכת לוחם שנקראת פלמסון. בשנת 2022 הוחלט לסגור את מסלול הפלמ״ס מסייעת שריון ולהעביר את אחריות בניין הכוח לקחצ״ר, כך שלמעשה כל גדוד שריון יקבל פלוגת חי״ר מאחת חטיבות החי״ר הסדירות.
קורס מפקדי הטנקים נמשך כ-4 חודשים, אשר במהלכו לומדים החניכים את שני מקצועות הטנק הנוספים שלא למדו במהלך שלב המקצועות ( כך היה בעבר.כיום כבר בשלב המיונים למקצועות החייל יודע אם הוא מיועד לפיקוד ואם כן אז ההכשרה שלו נעשית משלב המקצועות על כלל תפקידי אנשי הצוות בטנק כ כשמגיע לקמ"ט הוא מתחיל ישר בלמידת מקצוע "מפקד הטנק") ואת עקרונות הפיקוד, השליטה, הניווט והערכת המצב. בסיומו מקבלים החיילים דרגות סמל וסיכת מפקד הטנק. החיילים המצטיינים מקבלים את ההזדמנות לצאת לקורס קציני שריון (קק"ש) או להישאר כ"גננים"-מדריכים בקמ"ט למשך שני מחזורים, ולאחר מכן לצאת לקק"ש; ואילו יתר המפקדים משתבצים בין פלוגות השריון. במקביל לקמ"ט יש את הקמ"כ (קורס מפקדי כיתה) של המסייעת הנערך בשיזפון ובסופו המפקדים החדשים משובצים בכמה ערוצים: גננים (מפקדים המדריכים בקורס המ"כים החילי), מ"כים בטירונות, מ"כים בפלוגות המסייעת אשר בגדודי השריון המבצעיים. המתאימים יוצאים לקורס קצינים באופן ישיר בתום הקורס.
קורס קציני השריון נמשך כ-7 חודשים (3 חודשים של קורס קציני יבשה ועוד 4 חודשים של השלמה חילית), אשר במהלכו לומדים החניכים לפקד על מחלקת טנקים בשיתוף פעולה הדוק עם יחידות שדה אחרות של צה"ל (חי"ר, תותחנים, הנדסה) ובסיומו מוענקות לחיילים דרגות סג"ם. בתום הקק"ש משתבצים הקצינים בפלוגות השריון כמפקדי מחלקות.
בדומה להשלמת הקק"ש, מתקיימת השלמת קציני מסייעת בחטיבת ההכשרה, בסיומה משתבצים כמ"מ בהכשרה, מ"מ מבצעי או כגננים (מ"מים בהשלמת מסייעת)
מסלול הלוחם, פרט ל-3 חודשי קורס קציני יבשה, נערך בבית הספר לשריון (ביסל"ש) אשר שייך לחטיבה 460.
היסטוריה
חיל השריון הישראלי החל את דרכו במלחמת העצמאות תחילה כשירות המשוריינים שהוקם ב-24 בפברואר 1948. בראש השירות הוצב יצחק שדה. ב-24 במאי מונה יצחק שדה לעמוד בראש חטיבה 8, היא חטיבת השריון הראשונה של צה"ל. כוחותיה גויסו ממקורות שונים: אנשי הצבא הבריטי, מתנדבי חוץ לארץ, עולים חדשים, אנשי "ההגנה" והפלמ"ח ולוחמים מיחידות אחרות. החיל כלל 10 טנקי הוצ'קיס מיושנים מצרפת, שני טנקי קרומוול שנגנבו מהצבא הבריטי, וטנק שרמן בודד שנגנב גם הוא מהצבא הבריטי. בהתקפת השריון הראשונה כבש גדוד 82 את שדה התעופה לוד. בהמשך המלחמה נרכשו טנקי שרמן נוספים באיטליה ושניים מהם השתתפו במבצע חורב בדצמבר 1948.
חטיבה 7 (בפיקודו של שלמה שמיר) הוקמה לא כחטיבת טנקים, אלא כחטיבה משוריינת, ובתום מלחמת השחרור נשארה חטיבת השריון הסדירה היחידה אשר כללה את הגדוד המקורי של החיל, גדוד 79 וגדוד 9 מחטיבת הנגב כגדודי חרמ"ש וכן גדוד הטנקים 82 מחטיבה 8. החטיבה, בית הספר לשריון ויחידות המילואים של השריון הוכפפו אז תחת פיקודו של קצין חיל ראשי בדרגת אל"ם. לאחר זמן מה פוזרו הגדודים והופעלו כצג"מים (צוות גדודי משוריין). לקראת שנת 1954 הוחלט לחזור למבנה חטיבתי ואז הוקמו גם חטיבות המילואים המשוריינות: חטיבה 27 וחטיבה 37, ומפקדת החיל הפכה למפקדת גֵיסות השריון תחת פיקודו של האלוף חיים לסקוב. מפקדה זו התקיימה עד להקמת המפח"ש, ואז גם הוחזר תפקידו של קצין השריון הראשי (קשנ"ר).
עם זאת, בתחילה נחשב השריון לחיל שתפקידו לסייע לחיל הרגלים, אשר נתפס כחיל העיקרי של צבא היבשה. בצה"ל לא הייתה קיימת תורת לחימה עבור השריון וזו פותחה במהלך השנים. במבצע קדש הוכיח השריון את חשיבותו בשדה הקרב ואחריו הפך לחיל המתמרן העיקרי.
חשיבותו של החיל להכרעת המערכה מצאה את ביטויה לאורך השנים, כאשר החיל היווה גורם מכריע בהשגת ניצחון מול צבאות ערב, שנהנו מיתרון מספרי ולעיתים גם מיתרון בכמות ובאיכות כלי הנשק בשורה של מלחמות: במבצע קדש הובקעו מערכי חי"ר בשטח פתוח, במלחמת ששת הימים הובקעו מערכי חי"ר ושריון מחופרים ובמלחמת יום הכיפורים התרחשו קרבות שריון-בשריון שנחשבים הגדולים שהתרחשו מאז מלחמת העולם השנייה. מצביאי שריון ישראלים זכו להערכה רבה על תמרונים מזהירים בחצי האי סיני וברמת הגולן. האלופים ישראל טל ומשה פלד ("מוסא") אף זכו להנצחה בקיר "מצביאי השריון הטובים בהיסטוריה" במוזיאון השריון בפורט נוקס.
יחד עם ההישגים של השריון, כחלק מהישגיו של צה"ל כולו, יש המותחים ביקורת על תורת הלחימה שלו. הללו טוענים כי תורת הלחימה של חיל השריון נכשלה למעשה שוב ושוב. כדוגמאות לטענתם הללו מביאים את מבצע קדש בו ספגה חטיבה 7 עשרות הרוגים בהבקעת מערכי חי"ר פשוטים, או הבקעת רפיח במלחמת ששת הימים, שעלתה בהרוגים רבים והצליחה רק הודות לפקודת הנסיגה הכללית שהוציא הצבא המצרי ב-6 ביוני 1967. לעומת זאת, יש טוענים כי השריון הישראלי לא זו בלבד שלא נכשל, אלא הצליח להביס כוחות שריון עדיפים עליו במובנים רבים.
כישלונו הגדול של השריון במלחמת יום הכיפורים היה בהתמודדות מול טילי הנ"ט, בעיקר הסאגר. אף על פי שהיה ידוע על קיומם של אלו מאז שנת 1968, לא פיתח חיל השריון מענה הולם לאיום שהציבו. הטילים, שסופקו למדינות ערב בידי ברית המועצות, הסבו לשריון הישראלי אבדות כבדות ביותר, בעיקר בחזית הדרום.
במהלך קרבות מלחמת יום הכיפורים ברמת הגולן הצליחו שתי חטיבות שריון: חטיבה 7 וחטיבה 188 לבלום שתי דיוויזיות משוריינות ושלוש דיוויזיות חי"ר של הצבא הסורי, ובכך הגיעו להישג יוצא דופן, בין השאר בזכות מעשי גבורה של כוחות קטנים (דוגמת "כוח צביקה") שהצליחו להדוף מאות טנקים סורים. מפקדים בחיל כגון אביגדור קהלני זכו לעיטורים וצל"שים על הקרבות שניהלו כנגד הסורים.
כלקח מקרבות השריון במלחמת יום הכיפורים ננקטו מספר צעדים: בראש ובראשונה, פותח טנק המרכבה הראשון, שבניגוד לטנקים אחרים בעולם, תכנונו נתן דגש על שרידות צוות הטנק. פיתוח נוסף היה המיגון הריאקטיבי שהקטין את האיום הנשקף לטנקים מטילי נ"ט בעלי מטען חלול. יתר על כן, אמצעי ראיית לילה הוכנסו לשימוש צוותי טנקים, במטרה להקל על הלחימה גם בלילה ונרכשו מסוקי קרב, דוגמת מסוקי הקוברה והדיפנדר ששולבו בהמשך בלחימת השריון. בטנק המרכבה נעשה שימוש פעיל במלחמת לבנון הראשונה וכל האמצעים שהוזכרו לעיל, הקלו על הלחימה והטו את הכף לטובת צה"ל. כדוגמה לתרומה הרבה של הטכנולוגיה לשרידות צוותי הטנקים במלחמה זו, ניתן להזכיר מקרה שבו צוות של טנק מרכבה שרד פגיעה של לפחות ארבעה טילי נ"ט.
כוחות שריון השתתפו גם במלחמת לבנון השנייה. טרם המלחמה הצטייד חזבאללה בטילי נ"ט מתקדמים כגון מטיס-M ו-קורנט שהסבו פגיעות לטנקי המרכבה של צה"ל. מהלקחים שהופקו לאחר המלחמה עולה כי אי-השימוש במדוכות עשן ואופן ההפעלה של כוחות השריון, שלא על פי תורת הלחימה של החיל, היו מהגורמים לפגיעות בטנקים. עוד נטען כי בשל מגבלות תקציב הופחתו האימונים ובכך נפגעה כשירות הלוחמים לפני המלחמה. עם זאת, מתוך 51 הפגיעות של טילי נ"ט בטנקים, רק 24 חדרו אל תא הלחימה - האחוז הנמוך ביותר בכל מלחמות ישראל.
חיל השריון השתתף גם במבצע עופרת יצוקה ומבצע צוק איתן בהם ספג רק מעט אבדות לעומת מחבלים רבים שנהרגו על ידי הטנקים. במבצע צוק איתן השתתפו לראשונה טנקי מרכבה סימן 4מ עם מערכת הגנה אקטיבית "מעיל רוח". המערכת רשמה הצלחה רבה כאשר יירטה את כל האיומים - רקטות נ"ט (כולל רקטות RPG-7 תקניות) וטילי נ"ט (כולל טיל הקורנט הרוסי המתקדם) - שנורו לעבר הטנקים. מערכת השליטה והבקרה הדיגיטלית צי"ד ופגזי הכלנית והחצב אפשרו השמדה יעילה של מטרות אויב והריגת מאות מחבלים על ידי הטנקים. בזכות טכנולוגיות אלה הפך השריון לאחד הכוחות המובילים בתמרון הקרקעי, כאשר הוא מופעל בצוותי קרב חטיבתיים בשילוב כוחות הנדסה קרבית ולוחמי חי"ר.
חטיבות שפורקו
לאורך שנות החיל חטיבות שריון רבות פורקו, כאשר לעיתים הן משולבות בחטיבות קיימות.
תגי אוגדות שפורקו:
אמצעי לחימה
בתחילת דרכו, צה"ל לא רכש טנקים באופן מסודר אלא קיבץ טנקים מיושנים בדרכים לא-דרכים, עקב מגבלות מדיניות וחוסר ניסיון של צבא שרק נולד. כתוצאה מכך נוצר מצב בעייתי של ריבוי דגמי טנקים. המגוון הרחב הקשה על תחזוקת וחימוש הטנקים וגרם לבעיות בשיתוף כל הכלים במערכות הקרב.
עד סמוך למבצע קדש סוג הטנק היחיד של חיל השריון היה השרמן (מאוחר יותר שודרג לסופר שרמן) שצוותו כלל 5 לוחמים (מפקד, תותחן, טען-קשר, נהג ומיקלען). סמוך למבצע קדש הגיעו טנקי AMX-13 הצרפתיים שהיו טנקים קלים, ובין השאר, סייעו לצנחנים בקרב המיתלה. שני דגמים אלו יצאו משירות לאחר מלחמת ששת הימים. לפני מלחמת ששת הימים נקלטו טנקי M48 פטון האמריקאיים והצנטוריון הבריטי.
חלק מטנקי השלל ממלחמת ששת הימים היו טנקים סובייטיים מדגמי T-54 ו-T-55 שהוכנסו לשימוש מבצעי בצה"ל ונקראו "טירנים".
ניסיון לרכוש מבריטניה את טנק הצ'יפטיין לא יצא לפועל בגלל לחץ ערבי וכתוצאה מכך הוחלט על פיתוח טנק תוצרת ישראל. ב-1970 החל משרד הביטחון לפתח את טנק המרכבה והדגם הראשון שלו, מרכבה סימן 1, נכנס לשירות ב-1980. הטנק ערך טבילת אש במלחמת לבנון שבמהלכה התגלו כשלים הנדסיים במערכת בקרת האש שלו, אך למרות זאת נחשב להצלחה. בעקבות זאת הוחלט על המשכת פיתוח סדרת המרכבה שהפכה לטנק המערכה העיקרי של צה"ל בשנות ה-2000. במהלך האינתיפאדה השנייה פעלו טנקי מגח 6 ו-7 לצד טנקי מרכבה סימן 2 ומרכבה סימן 3 ב"ז שהוסבו ללוחמה בשטח בנוי. בשנים 2003–2004 הוצאו טנקי המגח משירות סדיר והוחלפו בטנקי מרכבה סימן 4 שהוכיחו את יעילותם בלחימה ברצועת עזה. ב-2009 החל חיל השריון בקליטת טנקי מרכבה סימן 4מ עם מערכת הגנה אקטיבית "מעיל רוח" ובסוף 2012 הוסבו כל טנקי חטיבה 401 לטנקי מרכבה סימן 4מ. ב-2014 החלו בהסבת חטיבה 7 מטנקי מרכבה סימן 2 לטנקי מרכבה סימן 4מ גם כן, וזאת הסתיימה ב-2016.
כיום מפעיל חיל השריון טנקי מערכה על טהרת סדרת המרכבה: ארבע חטיבות סדירות של מרכבה סימן 4מ (הטנק המתקדם ביותר בחיל ואחד המתקדמים ביותר בעולם), חטיבות המילואים מפעילות טנקי מרכבה סימן 3 ב"ז (שדרוג של מרכבה סימן 3), ומרכבה סימן 4. הטנקים חמושים בתותח תע"ש 120 מ"מ שיורה מגוון פגזים, בהם חץ-ח"ש, חלולן, כלנית 120 מ"מ (רב-תכליתי) וחצב 120 מ"מ (נגד מבנים וחי"ר מבוצר). בנוסף הטנקים חמושים במקלעי מאג 7.62 מ"מ, מקלעים כבדים M2 בראונינג 0.5 ומרגמות 60 חש"ן.
פלוגות הסיור (פלס"ר שריון) והפלוגות המסייעות (פלמ"ס, מסייעת שריון) מפעילים אמצעי לחימה נוספים בהם רובי M16 ו-M4A1, מקלעי נגב ומאג, רכבי HMMWV, נגמ"שים ומרגמות כולל מרגמת קשת 120 מ"מ.
מפקדי החיל
במהלך מלחמת ששת הימים, מלחמת יום הכיפורים ומלחמת לבנון הראשונה נערכו מינויי חירום לתפקיד קצין השריון הראשי, ומפקדי גיסות השריון התרכזו בתפקידם העיקרי.
ארתור דנטו
ארתור קולמן דנטו (בשם מלא באנגלית: Arthur Coleman Danto; 1 בינואר 1924 – 25 באוקטובר 2013) היה מבקר אמנות ופילוסוף יהודי-אמריקאי.
נודע כמבקר משפיע במשך תקופה ממושכת עבור השבועון הוותיק The Nation ובשל מחקרו הפילוסופי בו התמקד באסתטיקה ובפילוסופיה של ההיסטוריה, אם כי גם תרם באופן משמעותי לשדות מחקר נוספים, כולל הפילוסופיה של הפעולה. בין הפילוסופים שהשפיעו עליו ניתן לציין את הגל, ניטשה ושופנהאואר.
דנטו הוא שטבע את המונח "עולם האמנות" (The Artworld) במאמר מ-1964.
מחלקת ביטחון המדינה של קוריאה הצפונית
מחלקת ביטחון המדינה של קוריאה הצפונית (בקוריאנית: 국가안전보위부) או המשרד לביטחון המדינה הוא המשטרה החשאית של קוריאה הצפונית. זו סוכנות ריגול, משטרה חשאית אוטונומית ממשלתית בצפון קוריאה שאנשיה מדווחים ישירות למנהיג העליון.
המחלקה נוסדה כמשרד ממשלתי לביטחון המדינה בשנת 1973 ובנוסף למשימות הביטחוניות ואספקת שירותי אבטחת אישים, המחלקה מעורבת לפי פרסומים במערב, בהפעלת מחנות ריכוז בקוריאה הצפונית והפעלת אמצעים חשאיים אחרים.
ארגון זה נחשב במערב לאחד מכוחות הביטחון האכזריים ביותר בעולם והוא מואשם על ידי מדינות המערב במעורבות בהפרות רבות של זכויות אדם.
היסטוריה
כמה עריקים ומקורות טוענים כי בניגוד למקביליהם מהגוש המזרחי, תפקידי ביטחון המדינה הוטלו למעשה על ידי מספר גדול יותר ושונה של גופי ביטחון הפועלים בכפיפות למפלגה או הצבא, כל אחד עם אחריות ייחודית משלו ושמות חשאיים שמוזכרים בשם צופן בלבד (כדוגמת חדר 39), וכי הסוכנות אינה אלא מעטפת המשמשת את האליטה השלטונית לתיאום פעילויות ולחיפוי למבצעים חשאיים.
במשך זמן רב נותר תפקיד ראש מחלקת ביטחון המדינה לא מאויש, לאחר מותו של רי צ'ון-סו בשנת 1987, למרות שלמעשה, גם אם לא להלכה, הגוף נשלט על ידי קים ג'ונג-איל ומחלקת הארגון וההדרכה של מפלגת הפועלים. בשנת 1998, המחלקה הועברה לאחריות ועדת ההגנה הלאומית, שגם היא נוהלה על ידי היו"ר קים ג'ונג-איל. לבסוף, ב-2007, הועברה המחלקה למחלקת הניהול של המפלגה, אף שהמשיכה להיות מחויבת כלפי מחלקת הארגון והדרכה של המפלגה.
בשנת 2017 מונה ג'ונג-קיונג תאייק לראש הארגון, במקומו של הגנרל קים וון הונג.
ב-21 באוקטובר 2021, המשרד קיבל הוראה שלא לפקח על צפון קוריאנים המתגוררים בסמוך לגבול סין-צפון קוריאה, אשר ידועים כחופשיים מכל חשד אידאולוגי.
חואן ולדס
דמותו של חואן ולדס כאיכר רכוב על פרד המעבד מטעי הקפה, הופיעה לראשונה על אריזות קפה מתוצרת קולומביה בשנות ה-60 של המאה ה-20 כחלק ממסע פרסום בארצות הברית. השחקן הקולומביאני חוזה דובל גילם את הדמות שאופיינה בחיוך, שפם וכובע סומבררו. מסע הפרסום נחל הצלחה רבה והביא להתעניינות בקפה הקולומביאני. לימים, "התאהב" חוזה דובל בתפקיד שגילם, רכש בעצמו חוות קפה קטנה בארצו, והעסיק בה פועלים שעיבדו עבורו את המטעים.
בין 1969 ל-2006 גילם את הדמות השחקן קרלוס סאנצ'ז אשר גם הופיע בדמות זו בקומדיה האמריקאית "ברוס הגדול מכולם".
השאלה אם חואן ולדס יכול להיחשב למותג המייצג את הקפה הקולומביאני בלבד הגיעה לבית המשפט לאחר שחברה המשווקת קפה שמיוצר בקוסטה ריקה השתמשה במשפט "חואן ולדס שותה קפה מקוסטה ריקה" כסטיקר ולצורך הדפסה על חולצות טי.
Thriller (שיר)
Thriller (בעברית: מותחן) הוא הסינגל השביעי והאחרון מתוך האלבום Thriller של הזמר והיוצר מייקל ג'קסון, אשר יצא ב-23 בינואר 1984.
השיר הפך לסינגל שביעי שמגיע לעשרת הגדולים במצעד הבילבורד האמריקאי, מתוך תשעת השירים באלבום. הוא הגיע למקום ראשון בצרפת, בלגיה וספרד ולפסגת מצעדים נוספים ברחבי העולם. השיר לווה בווידאו קליפ מושקע ויקר באורך 14 דקות, אשר זכה לפופולריות רבה וביקורות מצוינות. השיר זכה בשני פרסי גראמי והווידאו קליפ זכה בשלושה פרסי MTV.